b'\n_START_ARTICLE_\nMileniul al III-lea \xc3\xae.Hr.\n_START_PARAGRAPH_\n(Mileniul al IV-lea \xc3\xae.Hr. - Mileniul al III-lea \xc3\xae.Hr. - Mileniul al II-lea \xc3\xae.Hr. - alte secole \xc8\x99i milenii)_NEWLINE__NEWLINE_Al treilea mileniu i.e.n. a durat din anul 3000 i.en. p\xc3\xa2n\xc4\x83 \xc3\xaen anul 2001 i.e.n. Perioada corespunde cu Epoca timpurie/mijlocie a Bronzului. Se manifest\xc4\x83 tendin\xc8\x9ba imperialismului, dorin\xc8\x9ba a unui stat dezvoltat de a-\xc8\x99i extinde influen\xc8\x9ba politic\xc4\x83, economic\xc4\x83 \xc8\x99i cultural\xc4\x83 asupra altor state mai pu\xc8\x9bin dezvoltate, impun\xc3\xa2ndu-le propriile legi, prin cuceriri militare sau tratate comerciale \xc8\x99i diplomatice. _NEWLINE_Marile centre culturale erau Egiptul \xc8\x99i Irakul de azi. _NEWLINE_Popula\xc8\x9bia uman\xc4\x83 la nivel global era de 30 de milioane de locuitori.\n_START_SECTION_\nEvenimente\n_START_PARAGRAPH_\nEpoca Bronzului a durat din anul 3000 i.en. p\xc3\xa2n\xc4\x83 \xc3\xaen anul 2500 i.en. Civiliza\xc8\x9biile urbane au avansat, metalurgia bronzului se extindea \xc3\xaen produc\xc8\x9bia agricol\xc4\x83, \xc8\x99i se dezvoltau noi mijloace de comunicare \xc3\xaen form\xc4\x83 scris\xc4\x83. _NEWLINE_A avut loc ascensiunea elitelor de boga\xc8\x9bi, superiori fizic \xc8\x99i intelectual, impun\xc3\xa2ndu-\xc8\x99i propriile politici asupra maselor \xc8\x99i ce puteau acumula mai mult\xc4\x83 bog\xc4\x83\xc8\x9bie \xc8\x99i putere. Ap\xc4\x83rea conceptul de "lider"   ce \xc3\xae\xc8\x99i manifest\xc4\x83 imperialismul, absolutismul organizat \xc8\x99i revolu\xc8\x9bia intern\xc4\x83. _NEWLINE_Oamenii \xc3\xaencepeau s\xc4\x83 construiasc\xc4\x83 megastructuri arhitecturale. _NEWLINE_Civiliza\xc8\x9biile Sumerului \xc8\x99i Akkadului din Mesopotamia (Irakul de azi) erau o colec\xc8\x9bie de ora\xc8\x99e-state \xc3\xaentre care existau rela\xc8\x9bii comerciale pa\xc8\x99nice sau conflicte reciproce. Conflictele ne\xc3\xaentrerupte le-au secat \xc3\xaens\xc4\x83 de resurse, energie \xc8\x99i popula\xc8\x9bie. Era epoca \xc3\xaen care c\xc3\xa2\xc8\x99tig\xc4\x83torii ob\xc8\x9bineau totul, iar pierz\xc4\x83torii r\xc4\x83m\xc3\xa2neau cu nimic. De\xc8\x99i au existat o serie de r\xc4\x83zboinici cuceritori, cel mai notabil a r\xc4\x83mas Sargon al Akkadului care \xc8\x99i-a extins imperiul \xc3\xaen Mesopotamia \xc8\x99i dincolo de frontierele sale naturale. _NEWLINE_Dup\xc4\x83 ani de r\xc4\x83zboaie \xc3\xaendelungate, sumerienii au beneficiat de pe urma cre\xc4\x83rii unei noi forme de guvern\xc4\x83m\xc3\xa2nt pa\xc8\x99nic, bine organizat-un stat tehnocrat complex. Statul sumerian avea s\xc4\x83 \xc3\xaenfrunte \xc3\xaens\xc4\x83 invaziile nomazilor numi\xc8\x9bi "amori\xc8\x9bi". \xc3\x8encep s\xc4\x83 fie scrise primele poezii ca cea dedicat\xc4\x83 mor\xc8\x9bii zeului Tammuz, zeul-pastor, sau Epopeea eroului Ghilgamesh, toate consemnate pe t\xc4\x83bli\xc8\x9be, scrise \xc3\xaen cuneiforme. Se desf\xc4\x83\xc8\x99oar\xc4\x83 festivaluri religioase ce celebreaz\xc4\x83 victoria zeului prim\xc4\x83verii asupra zei\xc8\x9bei haosului. _NEWLINE_O migra\xc8\x9bie major\xc4\x83 se desf\xc4\x83\xc8\x99oar\xc4\x83 din Sahara Central\xc4\x83 (care anterior era populat\xc4\x83 de o vegeta\xc8\x9bie \xc8\x99i fauna dens\xc4\x83) c\xc4\x83tre vestul Africii datorit\xc4\x83 schimb\xc4\x83rii climatice. _NEWLINE_\xc3\x8en Regatul Vechi al Egiptului, locuitorii construiau megastructuri funerare piramidale dedicate conduc\xc4\x83torilor (faraoni) ce se considerau "divinit\xc4\x83\xc8\x9bi p\xc4\x83m\xc3\xa2ntene" ce  se considerau diferiti  de restul maselor. Sunt dezvoltate metalurgia bronzului, me\xc8\x99te\xc8\x99ugul sticlei, podoabelor \xc8\x99i bijuteriilor din diferite metale pre\xc8\x9bioase importate din zone \xc3\xaendep\xc4\x83rtate. _NEWLINE_\xc3\x8en Europa neolitic\xc4\x83, locuitorii construiau megastructuri megalitice circulare dedicate ceremoniilor religioase, iar pe insula Creta, Civiliza\xc8\x9bia Minoic\xc4\x83 devenea primul centru de putere mediteranean, \xc3\xaen vreme ce \xc3\xaen Grecia se dezvoltau culturile heladice \xc8\x99i cicladice. \xc3\x8en Turcia de azi \xc3\xaenflore\xc8\x99te civiliza\xc8\x9bia troian\xc4\x83. _NEWLINE_\xc3\x8en India se dezvolt\xc4\x83 civiliza\xc8\x9bia Lothal. _NEWLINE_Popula\xc8\x9biile austronesiene din Formosa colonizeaz\xc4\x83 Luzon, \xc3\xaen nordul Filipinelor de azi.'